NASTA PILDIRAAMAT
Tere!
Kas tead, mida?
Mõtlen juba pikka aega, mis hääled need võiksid olla?
Kas sina kuuled?
Kas see on mõni laul?
Jaa, see on laul.
See tundub, et on...
Kas tead, mis on ülistuslaul?
See on kiituslaul Jumalale.
Siin on üks rõõmsa olekuga mees.
Tema ongi see, kes laulab.
Päris kena laul, kas pole.
Muuseas, see mees on Paulus.
Kas mäletad Piiblist Paulust?
Paulus on kindlasti üks Piibli julgemaid mehi.
Ta julges kõikjal rääkida Jeesusest,
kuigi tal oli ka vastaseid ja neid, kes teda ei sallinud.
Ta rääkis alati Jeesusest ega kartnud mitte midagi.
Talle meeldis laulda, nii nagu ta praegugi seda teeb.
Siin on ka teine mees, kes laulab.
Nad on kindlalt kahekesi.
Ta nimi on Siilas, kes oli Pauluse väga hea sõber.
Linnast linna, maalt maale käisid nad koos rääkimas Jeesusest.
Seal ongi ta laulev suu.
Kas nad on kuskil peol, et on nii rõõmsad?
Võib-olla sünnipäeval, sest seal ikka lauldakse.
Ei-ei ole.
Vaadake, milline aken on selles paigas.
Aknal on trellid ees.
Ämblik kükitab ka seal.
Nad ei istu seal niisama vaid Pauluse ja Siilase jalad
on pandud selle imeasjanduse külge kinni.
Jalgade jaoks on väikesed augud ja asjandus on suletud suure lukuga.
Selle asjanduse nimi on jalapakk, mida kasutati muistsel ajal.
Mõlemate käed on ka ahelates, mis on kõvasti kinni nagu jaladki.
Kus on need Paulus ja Siilas?
Kas oskad arvata?
Vanglas, muidugi.
Seal on trellid akendel,
hästi tugev uks, mis on lukustatud kindla lukuga.
Pauluse ja Siilase jalad on kinni õudse jalapakuga.
Nad ei saa kõndida või asendit muuta, üksnes istuda ühe koha peal.
Ikkagi nad laulavad Jumalale rõõmsana kiitust.
Mina hakkaksin küll sellises olukorras nurisema.
"Jumal, miks lasid mul siia sattuda? See on ülekohus."
Nii mõnedki meist teeksid nii, ma ka.
Paulus ja Siilas laulsid Jumalale kiitust.
Nad olid vangis vaid sellepärast, et kõigile Filipi linnaelanikele
ei meeldinud, et nad räägivad Jeesusest.
Seepärast nad vangistati ning jalad pandi pakku
ja aheldati kettide külge, et nad mitte põgenema ei pääseks.
Nendega koos oli ka teisi vange.
Vangid jäid kuulama, kuidas need kaks muudkui laulavad
rõõmsaid laule Jeesusest ja Jumalast ning ka palvetavad.
Nad palvetasid kõva häälega Jumala poole.
Ülejäänud vangid imestasid,
sest nemad muudkui nurisesid ning rääkisid rumalaid jutte.
Keset ööd hakkas midagi juhtuma.
Äkitselt hakkas maa värisema.
Toimus maavärisemine.
Vangla seinad rappusid nii kõvasti, et trellid akende ees väändusid.
Maavärina tagajärjel kukkusid trellid akende eest.
Piibel räägib, et kõvast raputusest käändusid uksedki hingedelt maha.
Uks kukkus prantsatades maha.
Kõik ahelad avanesid.
Maa kõikus ja värises väga tugevalt.
Mehed pääsesid luku purunemisel jalapakust.
Kas pole vägev lugu?
Kõik vangid oleksid võinud
nüüd kiiresti põgeneda, kasvõi akna kaudu vabadusse ronida.
Mis arvad, kas Paulus ja Siilas tegid nii?
Ei teinud vaid istusid seal rahulikult edasi.
Sinna saabus vangivalvur, kes oli saanud erilise käsu
valvata Paulust ja Siilast, et need ei põgeneks.
Hirmunud vangivalvur lausa vappus.
Ta kartis, et kõik vangid põgenevad koos Pauluse ja Siilasega.
"Mis minust saab?
Olen halb vangivalvur, kui vangid põgenema pääsevad."
Ta nägi, et Paulus ja Siilas on täiesti rahulikud.
Sel hetkel mõistis vangivalvur, et need mehed on kuidagi erilised.
Paulusel ja Siilasel ei olnud midagi viga ja ütlesid:
"Kõik vangid on siin. Ära muretse, kulla mees.
Kõik on hästi. Küll ka vanglaga saab kõik korda ja keegi ei põgene."
Vangivalvur küsis Pauluselt ja Siilaselt: "Kuidas saaksin endale
ka sellise julguse ja rahu nagu on teil?
Kes on see Jumal, kellest te laulsite?"
Muidugi rääkisid Paulus ja Siilas innukalt.
Parim oli rääkida inimestele Jeesusest ning kuidas temaga sõbraks saada.
Neil jätkus juttu veel kauaks ja vangivalvur kutsus nad endale külla.
"Läheme sööme head toitu, saate end puhtaks pesta."
Vangivalvur vabastas nad veel viimastest ahelatest.
Ta kutsus lahkesti need sõbrad endale koju külla.
Siin ongi Paulus ja Siilas vangivalvuri kodus.
Laual on parimad maiuspalad, vangivalvur toob veel jooki lisaks.
Kohal oli ka ülejäänud pere, tema naine ja laps.
Sel õhtul sai kogu vangivalvuri pere Jeesusega sõbraks.
Paulus ja Siilas said juhatada pere Jeesuse juurde
ning olid puhanud ja söönud head rooga.
Vangivalvur hoolitses nende eest hästi:
ravis haavu ja andis puhtad rõivad.
Pärast seda rääkis vangivalvuri pere Jeesusest ka teistele.
Jeesuse järgijaid lisandus veelgi.
Usk Jeesusesse levis aina edasi ja edasi.
Me siin Soomeski teame Jeesusest, kuigi sellest on palju aega möödunud.
Oleme ka sama julged ja rõõmsad nagu olid Paulus ja Siilas.
Nägemiseni!
Tõlge: Mare Peterson